Anykštis (Trakų raj.)
Anykštis – ežeras Lietuvoje, Trakų rajono pietvakariuose, 4 km į rytus nuo Pivašiūnų, ties riba su Alytaus rajonu. Ežero gylis iki 5 m. Ilgis iš pietvakarių į šiaurės rytus – 0,96 km, plotis – iki 0,7 km. Altitudė 137,4 m. Šiaurinėje dalyje yra salelė, kurios plotas 0,21 ha. Krantai žemi, pelkėti, tik šiaurinis krantas aukštesnis ir sausas. Iš šiaurės prieina Milkos miškas, kitose pakrantėse plyti pelkės ir miškeliai. Vakaruose išteka Žižmos upelis į Žiežmens ežerą (Varėnės baseinas). Prie Anykščio įsikūrę Ponykščių ir Jaroslaviškių kaimai.